Komission asetus (EY) N:o 1152/1999, annettu 1 päivänä kesäkuuta 1999, sitruunoiden interventiokynnyksen vahvistamisesta markkinointivuodeksi 1999/2000



Virallinen lehti nro L 139 , 02/06/1999 s. 0014 - 0015



KOMISSION ASETUS (EY) N:o 1152/1999, annettu 1 päivänä kesäkuuta 1999, sitruunoiden interventiokynnyksen vahvistamisesta markkinointivuodeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 857/1999(2), ja erityisesti sen 27 artiklan 1 ja 2 kohdan, sekä katsoo, että (1) asetuksen (EY) N:o 2200/96 27 artiklan 1 kohdassa säädetään interventiokynnyksen vahvistamisesta, jos mainitun asetuksen liitteessä II olevan tuotteen markkinoilla ilmenee tai uhkaa ilmetä vääristymiä, jotka aiheuttavat tai saattavat aiheuttaa liian suuria markkinoilta poistamisen määriä; tällainen kehitys saattaa aiheuttaa talousarviota koskevia vaikeuksia yhteisölle, (2) komission asetuksessa (EY) N:o 1068/98(3) vahvistetaan sitruunoiden interventiokynnys markkinointivuodeksi 1998/1999; mainitussa 27 artiklassa vahvistetut edellytykset täyttyvät kyseisen tuotteen osalta, ja tästä syystä olisi vahvistettava sitruunoiden interventiokynnys markkinointivuodeksi 1999/2000, (3) kullekin kyseiselle tuotteelle olisi vahvistettava interventiokynnys kulutukseen tarkoitetun tuoreen tuotteen keskimääräisen tuotannon perusteella viimeksi kuluneilta viideltä markkinointivuodelta, joilta tietoja on käytettävissä; kyseiselle tuotteelle olisi myös määritettävä interventiokynnyksen ylityksen arvioimisessa huomioon otettava ajanjakso, (4) mainitun 27 artiklan mukaisesti interventiokynnyksen ylityksestä seuraa yhteisön markkinoilta poistamisesta maksettavan korvauksen väheneminen interventiokynnyksen ylitystä seuraavan markkinointivuoden aikana; olisi määritettävä ylityksen seuraukset kyseisen tuotteen osalta ja vahvistettava tiettyyn prosenttimäärään rajoittuva tuen vähennys suhteessa ylityksen määrään, ja (5) tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Vahvistetaan sitruunoiden interventiokynnys markkinointivuodeksi 1999/2000 73100 tonniin. 2. Interventiokynnyksen ylitys arvioidaan 1 päivän huhtikuuta 1999 ja 31 päivän maaliskuuta 2000 välisenä aikana toteutetun tuotteiden markkinoilta poistamisen perusteella. 2 artikla Jos markkinoilta interventioon poistettu määrä ylittää 1 artiklan 2 kohdassa määritellyn jakson aikana 1 artiklan 1 kohdassa vahvistetun kynnyksen, asetuksen (EY) N:o 2200/96 26 artiklan mukaisesti vahvistettu yhteisön markkinoiltapoistamiskorvaus vähenee seuraavan markkinointivuoden aikana suhteutettuna siihen, kuinka suuri ylitys on kyseisen kynnyksen laskentaperusteena olevaan tuotantoon nähden. Yhteisön markkinoiltapoistamiskorvauksen vähennys ei kuitenkaan saa olla enemmän kuin 30 prosenttia. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä kesäkuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 108, 27.4.1999, s. 7. (3) EYVL L 153, 27.5.1998, s. 9.